Marius Helle

Marius Helle (født 11. august 1983 i Stavanger) er en norsk tidligere fotballspiller som har spilt for klubber som Stabæk, Sandnes Ulf og Bryne.Spillerprofiler Marius Helle 

Helle spilte for Ålgård FK før han gikk til Bryne i 2006. Helle ble toppscorer i Ålgård i 2005 og var etter dette ønsket av flere klubber i Norge. Han prøvespilte for Bodø/Glimt, Brann, Bryne og Viking FK før han til slutt endte opp i Jærlaget.

Sesongen 2010 scoret Helle hele 17 mål på 15 kamper for Bryne i 1. divisjon før han 20. august 2010 signerte for Stabæk. Helle spilte sin første kamp for Stabæk 22. august, der han debuterte med scoring mot Hønefoss.

I januar 2011 gikk han tilbake til Bryne, han signerte en toårskontrakt med klubben.smp.no Marius Helle i Bryne-drakt igjen

22. juli 2016 ble det bekreftet at Helle hadde signert for Bryne etter fire år i Sandnes Ulf.

Den 31. oktober 2016 bestemte Helle seg for å legge opp etter at Bryne rykket ned til 2. divisjon.

 Referanser 

 Eksterne lenker 

 BryneFK.no – Helles spillerprofil hos Bryne

Kategori:Norske fotballspillere
Kategori:Fotballspillere for Bryne FK
Kategori:Fotballspillere for Ålgård FK
Kategori:Fotballspillere for Stabæk Fotball
Kategori:Fotballspillere for Sandnes Ulf
Kategori:Personer fra Stavanger kommune